EL
C 463/22
Επίσημη Εφημερίδα της Ευρωπαϊκής Ένωσης
5.12.2022
ΓΕΝΙΚΟ ΔΙΚΑΣΤΗΡΙΟ Απόφαση του Γενικού Δικαστηρίου της 28ης Σεπτεμβρίου 2022 — Leino-Sandberg κατά Κοινοβουλίου (Υπόθεση T-421/17 RENV) (1) [Πρόσβαση στα έγγραφα – Κανονισμός (EΚ) 1049/2001 – Έγγραφο σχετικό με την απόφαση περί μη παροχής σε τρίτο πλήρους προσβάσεως στους πίνακες των τριμερών διαλόγων που αφορούν την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την Ευρωπόλ και την κατάργηση των αποφάσεων 2009/371/ΔΕΥ και 2005/681/ΔΕΥ – Άρνηση παροχής προσβάσεως – Άρθρο 4, παράγραφος 2, δεύτερη περίπτωση, του κανονισμού 1049/2001 – Εξαίρεση σχετική με την προστασία των δικαστικών διαδικασιών και της παροχής νομικών συμβουλών] (2022/C 463/29) Γλώσσα διαδικασίας: η αγγλική Διάδικοι Προσφεύγουσα: Päivi Leino-Sandberg (Ελσίνκι, Φινλανδία) (εκπρόσωποι: O. Brouwer, B. Verheijen και S. Schubert, δικηγόροι) Καθού: Ευρωπαϊκό Κοινοβούλιο (εκπρόσωποι: N. Görlitz και J.-C. Puffer) Παρεμβαίνοντες υπέρ της προσφεύγουσας: Δημοκρατία της Φινλανδίας (εκπρόσωπος: M. Pere), Βασίλειο της Σουηδίας (εκπρόσωποι: C. Meyer-Seitz, H. Shev, H. Eklinder, A. Runeskjöld, M. Salborn Hodgson και R. Shahsavan Eriksson) Αντικείμενο Με την προσφυγή που άσκησε βάσει του άρθρου 263 ΣΛΕΕ, η προσφεύγουσα ζητεί την ακύρωση της απόφασης A(2016) 15112 του Ευρωπαϊκού Κοινοβουλίου, της 3ης Απριλίου 2017, με την οποία το Κοινοβούλιο αρνήθηκε να της παράσχει πρόσβαση στην απόφαση A(2015) 4931 του Κοινοβουλίου, της 8ης Ιουλίου 2015, με αποδέκτη τον Emilio De Capitani.
Διατακτικό Το Γενικό Δικαστήριο αποφασίζει: 1) Ακυρώνει την απόφαση A(2016) 15112 του Ευρωπαϊκού Κοινοβουλίου, της 3ης Απριλίου 2017, με την οποία το Κοινοβούλιο αρνήθηκε να παράσχει στην Päivi Leino-Sandberg πρόσβαση στην απόφαση A(2015) 4931 του Κοινοβουλίου, της 8ης Ιουλίου 2015, με αποδέκτη τον Emilio De Capitani.
2) Το Κοινοβούλιο φέρει τα δικαστικά έξοδά του καθώς και τα έξοδα στα οποία υποβλήθηκε η Päivi Leino-Sandberg.
3) Η Δημοκρατία της Φινλανδίας και το Βασίλειο της Σουηδίας φέρουν τα δικαστικά έξοδά τους.
(1)
ΕΕ C 293 της 4.9.2017.
Απόφαση του Γενικού Δικαστηρίου της 12ης Οκτωβρίου 2022 — Corneli κατά ΕΚΤ (Υπόθεση T-502/19) (1) (Οικονομική και Νομισματική Ένωση – Τραπεζική Ένωση – Ανάκαμψη και εξυγίανση πιστωτικών ιδρυμάτων – Μέτρα έγκαιρης παρέμβασης – Απόφαση της ΕΚΤ περί υπαγωγής της Banca Carige σε καθεστώς προσωρινής διαχείρισης – Προσφυγή ακυρώσεως – Προσφυγή ασκηθείσα από μέτοχο – Ενεργητική νομιμοποίηση – Συμφέρον διαφορετικό από εκείνο της τράπεζας – Παραδεκτό – Πλάνη περί το δίκαιο κατά τον καθορισμό της νομικής βάσης – Σύμφωνη προς το δίκαιο της Ένωσης ερμηνεία του εθνικού δικαίου από τον δικαστή της Ένωσης – Όρια – Απαγόρευση contra legem ερμηνείας του εθνικού δικαίου) (2022/C 463/30) Γλώσσα διαδικασίας: η ιταλική Διάδικοι Προσφεύγουσα: Francesca Corneli (Velletri, Ιταλία) (εκπρόσωποι: M. Condinanzi, L. Boggio και F. Ferraro, δικηγόροι)